《王舍人邀游故相文恪公园亭二首 其一》
明代·皇甫汸

东阁轻簪组，西园盛履綦。石闻穷海至，花记洛阳移。

柳色萦城合，槐阴夹路垂。吴宫清跸水，留作养鹅池。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。